**PARLAMENTUL REPUBLICII MOLDOVA**

L E G E

pentru modificarea și completarea unor acte legislative

Parlamentul adoptă prezenta lege organică.

**Art. I. –** Legea nr.200 din 16 iulie 2010 privind regimul străinilor în Republica Moldova (Monitorul Oficial al Republicii Moldova, 2010, nr.179-181, art.610), cu modificările și completările ulterioare, se completează după cum urmează:

1. La art.3:

noțiunea „*interdicție de intrare*” se modifică și va avea următorul cuprins:

„*interdicţie de intrare* – decizie a autorităţii competente pentru străini prin care se interzice intrarea, şederea și aflarea pe teritoriul Republicii Moldova pentru o anumită perioadă şi care însoţeşte o decizie de returnare sau, după caz, decizia Poliției de Frontieră în privinţa străinului care traversează frontiera de stat a Republicii Moldova după data la care şederea sa a devenit ilegală, fără a face obiectul unei măsuri de returnare de pe teritoriul ţării”;

noțiunea ,,Sistem informaţional integrat automatizat în domeniul migraţiei şi azilului” și pe tot parcursul textului legii se modifică prin noțiunea ,,Sistemul informaţional integrat automatizat „Migraţie şi azil” la cazul gramatical corespunzător.

1. La art.6 alin.(1) se completează cu o literă nouă „lit.g)” cu următorul cuprins: „g) nu este instituit un consemn privind nepermiterea intrării în Republica Moldova.”.
2. La art.8 alin.(1) se introduc lit.f1) și lit.f2) cu următorul cuprins:

,,f1) au interdicția de intrare în Republica Moldova;

f2) și-au epuizat durata de aflare sau ședere acordată de Lege”.

1. Art.10 se completează cu alin.(7) cu următorul cuprins:

„(7) Sub incidența prevederilor alin.(1) nu cad străinii care au încheiat o căsătorie cu un cetățean al Republicii Moldova”.

1. La art.21:

la alin.(1) se introduce lit. d) și lit.e) cu următorul cuprins:

„d) în cazul funcţionarilor din cadrul organizaţiilor internaţionale delegaţi să îndeplinească misiuni oficiale în Republica Moldova într-un interval de timp scurt care nu va depăși perioada de 15 zile;

e) în cazul participanților la acțiunile internaționale organizate în Republica Moldova, cu acordul Ministerului Afacerilor Externe și Integrării Europene cînd intervalul de timp dintre informarea participanților de către țara gazdă și data acțiunii nu permite obținerea vizelor.”

1. La art.84:

după alin.(2) se completează cu două alineate noi (21) și (22) cu următorul conținut:

,,(21) În sensul aplicării dispoziţiilor alin.(2), data intrării se consideră ca fiind prima zi de aflare sau ședere pe teritoriul Republicii Moldova, iar data ieșirii se consideră ca fiind ultima zi de aflare sau ședere pe teritoriul Republicii Moldova. Perioadele de ședere și aflare autorizate în temeiul unui permis de ședere sau a unei vize nu sunt luate în considerare la calcularea perioadei de ședere pe teritoriul Republicii Moldova.

(22) Metodologia de calculare a perioadei de aflare a străinilor care intră pe teritoriul Republicii Moldova fără vize se aprobă de către ministrul afacerilor interne.”;

alin.(3) după cuvîntul ,,apatrizi” se completează cu textul ,,ulterior fiind supuși condiţiilor generale de intrare pe teritoriul Republicii Moldova.”.

**Art. II. –** Legea nr.215 din 4 noiembrie 2011 cu privire la frontiera de stat a Republicii Moldova (Monitorul Oficial al Republicii Moldova, 2012, nr.76-80, art.243), se modifică și se completează după cum urmează:

1. Cuvintele ,,control minim” și „consemn nominal” pe întreg parcursul textului Legii se substituie prin cuvintele „control în prima linie” și, respectiv, „consemn” la cazul gramatical corespunzător .
2. La art.3:

noțiunea „*consemn nominal*” se modifică și va avea următorul conținut:

„*consemn* – informaţia cu privire la persoane, mijloace de transport, bunuri, precum și documente în vederea interzicerii trecerii frontierei de stat, efectuării controlului amănunţit, în dependenţă de acţiunea ce urmează a fi întreprinsă”;

după noțiunea „*control al frontierei*” se completează cu o noțiune nouă cu următorul cuprins:

„*control în prima linie* – controlul minim și amănunțit al persoanelor, bagajelor, mijloacelor de transport efectuat la controlul trecerii frontierei de stat;”

la noţiunea „*control în linia a doua*” cuvintele ,,și bagajelor” se substituie prin cuvintele ,, , bunurilor și mijloacelor de transport”;

după noțiunea „*control la trecerea frontierei”* se completează cu o noțiune nouă cu următorul cuprins: „*criminalitate transfrontalieră* – activitatea criminală desfăşurată pe teritoriul mai multor state sau a unui stat străin”;

după noțiunea „*supraveghere a frontierei*” se completează cu o noțiune nouă cu următorul cuprins:

„*tablou situațional* – interfaţă grafică destinată prezentării în timp aproape real a datelor şi a informaţiilor primite de la diferite autorităţi, senzori, platforme şi alte surse, care sunt distribuite altor autorităţi prin intermediul canalelor de comunicaţii şi informare, în scopul conştientizării situaţiei şi sprijinirii capacităţii de reacţie de-a lungul frontierelor externe şi în zona prefrontalieră;

noțiunea ,,*zonă de frontieră*” se modifică și va avea următorul conținut:

,,*zonă de frontieră* – teritoriul cu lățimea de 10 km de la frontiera de stat către interior, de-a lungul frontierei pe uscat și pe apele de frontieră”;

după noțiunea „*zonă de frontieră*” se completează cu o noțiune nouă cu următorul cuprins:

„*zona prefrontalieră* – regiune geografică situată în afara frontierei de stat a Republicii Moldova”.

1. La art.7 alin.(1), în propoziția a doua după cuvîntul „asigură” se completează cu cuvintele „securitatea frontalieră,”.
2. La art.11:

alin.(1) lit.b) cuvintele „trecerea frontierei de stat de către persoane, mijloace de transport, trecerea peste frontiera de stat” se substituie cu cuvintele „trecerea peste frontiera de stat de către persoane, mijloace de transport,”;

alin.(2) se modifică și va avea următorul cuprins:

„(2) În porturile deschise traficului internaţional, suprafaţa acestora cu platformele, imobilele şi instalaţiile aferente reprezintă zona supusă regimului frontierei de stat.”;

se completează cu un alineat nou alin.(21) cu următorul cuprins:

„(21) În aeroporturile deschise traficului internaţional, suprafaţa acestora cu platformele, imobilele şi instalaţiile aferente reprezintă zona supusă regimului punctului de trecere.”

1. La art.17:

alin.(1) se modifică şi va avea următorul cuprins:

„(1) Poliţiştii de frontieră au dreptul să solicite justificarea scopului intrării străinilor în Republica Moldova, care sunt obligați să prezinte următoarele documente:”;

alin.(2) se exclude.

1. La art.18 alin.(2) se modifică și va avea următorul cuprins:

„(2) În punctele de trecere portuare și aeroportuare, reprezentanţii căpităniei portului, respectiv administraţiei aeroportului, acordă suport poliţiștilor de frontieră la efectuarea controlului trecerii frontierei.”.

1. La art.19, alin.(5) cuvintele „sau origine socială” se substituie cu cuvintele „ , origine socială, dizabilităţi, vîrstă, culoare, apartenență la o minoritate națională, naștere sau orice altă situație”.
2. La art.20:

titlul articolului se modifică și va avea următorul cuprins:

„Control în prima linie”;

la alin.(2):

prima propoziţie se completează în final cu cuvintele „și mijloacelor de transport pe care le conduc.”;

la propoziţia a doua cuvintele „și ordinii” se substituie cu cuvintele „ , ordinii și sănătăţii”;

ultima propoziţie se exclude;

alin.(3) se modifică și va avea următorul cuprins:

„În caz de necesitate, pentru cetățenii Republicii Moldova, controlul în prima linie va include și controlul amănunțit care constă în:

a) cercetarea completă a actelor de călătorie în scopul depistării unor semne de falsificare sau contrafacere, precum și altor documente aflate în posesia persoanelor care nu le aparțin;

b) examinarea ştampilelor de intrare şi ieşire, precum și altor mențiuni ale autorităților străine aplicate în actele de călătorie ale persoanei;

c) solicitarea informației privind punctul de plecare şi de destinaţie, precum și verificarea actelor însoţitoare care conferă dreptul de intrare sau ședere într-un stat străin.”

1. La art.21:

alin.(1) cuvintele „Străinii supuși” se substituie cu cuvintele „Persoanele supuse”;

la alin.(2) cuvîntul „controalele amănunțite” se substituie prin cuvintele „controlul în linia a doua”.

1. La art.29:

la alin.(1) cuvintele „liber în zona de frontieră dacă nu sînt prevăzute restricţii” se substituie cu cuvintele „în zona de frontieră conform cerinţelor prevăzute la art.30.”;

la alin.(2) cuvintele „mijloacele de transport și actele de identitate ale persoanelor” se substituie prin textul „mijloacele de transport, persoanele, bunurile transportate, precum și actele de identitate ale acestora”;

alin.(3) se exclude.

1. La art.30:

la alin.(1) după cuvintele ,,Poliția de Frontieră” se completează cu cuvintele ,, , însoțit de un act de identitate”;

se completează cu un alineat nou „(11)” cu următorul cuprins:

„(11) În fîșia de protecție a frontierei de stat și la culoarul de frontieră pentru persoanele care locuiesc permanent în zona de frontieră sau în localitățile ale căror hotare se află în acea zonă, accesul este permis în baza documentelor de identitate valabile și avizul prealabil al șefului subdiviziunii Poliției de Frontieră”.

1. La art.32:

la alin.(1), cifra „500” se substituie cu cifra „1000”;

alin.(2) se modifică și va avea următorul cuprins:

„(2) Vînătoarea în zona de frontieră pînă la limita prevăzută la alin.(1) se admite numai în perioada luminoasă a zilei, în baza avizului eliberat de Poliţia de Frontieră. Modul și condiţiile de avizare a vînătorii de către Poliția de Frontieră se stabilesc de Guvern.”;

la alin.(4):

cuvîntul ,,avizul” se substituie cu cuvîntul „avizul prealabil al”;

la alin.(5), cuvîntul ,,aprobarea” se substituie cu cuvîntul ,,avizul prealabil al”;

la alin.(6), cuvintele „situaţii excepţionale” se substituie cu cuvintele „condiţiile prevăzute la art.30 alin.(3)”.

1. La art.35:

alin.(6) se completează cu o propoziţie nouă, avînd următorul cuprins:

„Poliţia de Frontieră asigură regimul și ordinea publică în punctele de trecere a frontierei de stat, controlul de securitate al pasagerilor, bunurilor, încărcăturilor, personalului aeronautic și naval și de protecţie a zonelor de securitate cu acces limitat în cadrul aeroporturilor și porturilor Republicii Moldova”;

la alin.(7) după cuvîntul „comodități,” se completează cu cuvintele „asigurarea cheltuielilor pentru serviciile publice de gospodărie comunală, reparații și întreținere”;

a doua propoziție din alin.(9) se modifică și va avea următorul cuprins: „La punctele de trecere situate în gări (aero, feroviare) și porturi, permisele de acces în zonele cu acces limitat se eliberează de către administrația acestora, cu acordul șefilor subdiviziunilor Poliției de Frontieră și ai Serviciului Vamal”.

1. La art.39, după lit.g) se completează cu o nouă lit.g1) cu următorul conținut:

„lit.g1) agenții economici autorizați;”.

**Art. III.** Legea nr.132 din 8 iunie 2012 privind desfășurarea în siguranță a activităților nucleare și radiologice (Monitorul Oficial al Republicii Moldova, 2012, nr.229-233, art.739), se modifică şi se completează după cum urmează:

1. La art.13 alin.(2), după lit.e) se completează cu o nouă literă e)1 cu următorul cuprins:

„e)1 organul administrației publice, care exercită atribuțiile și implementează politica statului în domeniul criminalității transfrontaliere, al combaterii migrației ilegale și a managementului integrat al frontierei de stat.”.

2. După art.18 se completează cu un articol nou 181 cu următorul cuprins:

„**Articolul 181.** Competența organului administrației publice, care exercită atribuțiile și implementează politica statului în domeniul criminalității transfrontaliere, al combaterii migrației ilegale și a managementului integrat al frontierei de stat

(1) Monitorizarea, colectarea și analiza informației pentru realizarea acțiunilor de prevenire, depistare și contracarare a traficului ilicit transfrontalier cu materiale nucleare și radioactive.

(2) Planificarea și realizarea, în comun cu alte instituții abilitate, a acțiunilor specifice de asigurare a sistemului de control al frontierei în scopul combaterii traficului ilicit cu materiale nucleare și radioactive.”

**Art. IV.** Guvernul, în termen de 6 luni de la data publicării prezentei legi, va aduce actele sale normative în conformitate cu prezenta lege.

**Președintele Parlamentului**